text: Akademiútbúgvingin er ein hægri eftirútbúgving, sum byggir á miðnám og verkligar royndir hjá tí lesandi. Útbúgvingin er væl egnað til teirra, sum hava tikið yrkisrættað miðnám, eitt nú skrivstovu- og handilslærlingar. Akademiútbúgvingin er eisini eitt gott alternativ til tey, sum hava gymnasialt miðnám, og sum ynskja sær eina hægri viðkomandi útbúgving, uttan at skula ganga í skúla fulla tíð.
text: #000000
text: Útbúgvingin er liðilig og kann tískil lagast til títt starv, tíni ynskir og tín tørv. Útbúgvingin er skipað sum parttíðarlestur, har tað ber til at taka eina samlaða útbúgving ella at taka støk modul. Tú kann velja ávísa breyt við fleiri valmøguleikum innan breytina. Akademiútbúgvingin er skipað sum parttíðarlestur.
text: #000001
text: Útbúgvingin fevnir um 5 lærugreinar og endaliga verkætlan. Glasir bjóðar út 2 breytir á útbúgvingini í løtuni, hesar eru:
text: #000002
text: Glasir bjóðar út 2-3 lærugreinir á Akademiútbúgvingini hvørt hálvár. Umsóknarblað til Akademiútbúgvingina kann heintast her.
text: #000003
text: Les meira um breytirnar niðanfyri.
text: #000004
text: Nógvar føroyskar fyritøkur kappast á altjóða marknaðinum og tí hava føroyskar fyritøkur tørv á starvsfólki, ið kenna til marknaðarførslu av vørum og tænastum á altjóða marknaðinum.
text: #000005
text: Akademiútbúgvingin í Sølu og marknaðarførslu er til tín, ið starvast innan økið søla og marknaðarførsla. Útbúgvingin gevur tær innlit í, hvat hendir á marknaðinum og tú fært amboð, ið kunnu seta ferð á eftirspurningin eftir vørum og tænastum bæði á heimamarknaðinum og á globala marknaðinum. Útbúgvingin fevnir um tríggjar kravdar lærugreinir, tvær vallærugreinir og eina endaliga verkætlan. sí myndina niðanfyri:
text: #000006
text: Á breytini Søla og marknaðarførsla skalt tú velja tvær vallærugreinir. Minst ein vallærugrein skal vera innan merkantila økið, og í mesta lagi ein lærugrein frá øðrum fakøki.
text: #000007
text: Námsætlan (studieordning) um breytina og einstøku lærugreininar, galdandi fyri tey sum eru byrjað aftaná 1. oktobur 2019, er her.
text: #000009
text: Tað hevur stóran týdning fyri allar fyritøkur at hava skil á búskapi og roknskapi – sama hvat vinnugrein talan er um og stødd á virki.
text: #000010
text: Akademiútbúgvingin í Búskapi og tilfeingi er til tín, ið starvast innan búskap og logistikk. Útbúgvingin gevur tær innlit í búskapin í virkinum, og hvussu tilfeingið í virkinum kann lagast til virksemið. Útbúgvingin fevnir um tvær kravdar lærugreinir, tríggjar vallærugreinar og eina endaliga verkætlan.
text: #000011
text: Tá ið tú hevur tikið kravdu lærugreinirnar Vinnubúskapur og Búskaparstýring í verki, hevur tú møguleika at velja ímillum fleiri vallærugreinir innan merkantila økið. Harafturat hevur tú møguleika at velja eina lærugrein innan annað fakøki. Minst tvær av vallærugreinunum skulu vera innan merkantila økið, og ímesta lagi ein lærugrein frá øðrum fakøki.
text: #000012
text: Námsætlan (studieordning) um breytina og einstøku lærugreininar er her.
text: #000014
text: Akademiútbúgvingin í Leiðslu er til verandi og komandi leiðarar og fevnir m.a. um starvsfólkaleiðslu, verkætlanarleiðslu, toymisleiðslu og broytingarleiðslu. Útbúgvingin er fyri teg, ið hevur áhuga í at fáa leiðsluamboð og innlit í leiðslu, samstarv og samskifti. Á breytini AÚ í Leiðslu eru tríggjar kravdar lærugreinir: Fyriskipan og starvssálarfrøði, Leiðsla í verki og Strategiskur leiðaraskapur. Harafturat eru tvær vallærugreinir og ein endalig verkætlan.
text: #000016
text: Á breytini AÚ í Leiðslu skalt tú velja tvær vallærugreinir. Onnur av vallærugreinunum skal vera innan breytina, meðan hin vallærugreinin kann veljast millum allar lærugreinir innan merkantila økið. Vallærugreinir innan breytina eru m.a. HRM og Broytingarleiðsla.
text: #000017
text: Coaching og ósemjuhandfaring – týsdagar 18:00-21:20
  Búskaparstýring í verki – týsdagar 18:00-21:20
text: #000018
text: Endalig verkætlan verður boðin út so hvørt.
text: #000021
text: Fyrivarni: Broytingar kunnu koma fyri.
text: #000022
text: Á hvørjari breyt skalt tú taka kravdu lærugreinar. Somuleiðis skalt tú velja vallærugreinar.
text: #000023
text: Á breytini Leiðsla eru 3 kravdar lærugreinir. Harafturat skulu lesandi velja 2 vallærugreinir. Til ber at velja lærugreinir á breytunum á merkantila økinum. Í mesta lagi 10 ECTS kunnu veljast uttan fyri leiðslubreytina, t.d. á merkantila økinum.
text: #000024
text: Á merkantila økinum eru fyri hvørja breyt 2-3 kravdar lærugreinir. Lesandi skulu velja 2 ella 3 vallærugreinir, soleiðis at talið av lærugreinum blívur 5 tilsamans. Til ber at velja lærugreinir á øðrum breytum á merkantila økinum. Í mesta lagi 10 ECTS kunnu veljast uttan fyri merkantila økið, t.d. leiðslu.
text: #000025
text: Altjóða flutningur og flutningsjura (val)
text: #000026
text: Fyri hvørja lærugrein rinda lesandi kr. 4.500,-
text: #000028
text: Fyri endaligu verkætlan, við háttalæru, rinda lesandi kr. 6.000,-
text: #000029
text: Umframt hetta eru kostnaðir til tilfar (bøkur v.m.)
text: #000030
text: Á umsóknarblaðnum verður tilskilað, um tann lesandi ella arbeiðsgevarin skal gjalda.
text: #000031
text: AÚ er ein parttíðar lestur, ið telur tað sama sum HD 1. partur. Universitetini, ið bjóða HD útbúgvingar, krevja tó ávísar breytir og eina serliga lærugeinasamanseting fyri at lesandi við AÚ kunnu sleppa inn á HD 2. part. Kravt verður at umsøkjarar við Akademiútbúgvingini hava breytina Søla og marknaðarførsla ella breytina Búskapur og tilfeingi við serligari lærugreinasamanseting. Somuleiðis verður kravt, at tann lesandi hevur háttalæru (erhvervsøkonomisk metode), sum er partur av HD 1. parti. Til ber at taka hesa lærugrein á HD útbúgvingini á Glasi, næstu ferð í heysthálvuni 2019 ella sum fjarlestur á Syddansk Universiteti.
text: #000032
text: Um tú ynskir atgongd til HD 2. part við breytini Søla og marknaðarførsla, verður Akademiútbúgvingin sett saman av hesum lærugreinum:
text: #000033
text: Um tú ynskir atgongd til HD 2. part við breytini Búskapur og tilfeingi’, verður Akademiútbúgvingin sett saman av hesum lærugreinum:
text: #000035
text: Kunning um HD útbúgvingina, sí 
text: #000036
text: Við serligari lærugreinasamanseting hava lesandi við Akademiútbúgvingini møguleika at lesa HD 2. part. Eftir lokna Akademiútbúgving ber eisini til at taka aðrar útbúgvingar á diplomstøði. Glasir bjóðar í løtuni diplomútbúgivng í leiðslu.
text: #000037
text: Tá tú byrjar lestur á Akademiútbúgvingini skal tú hava:
text: #000038
text: 1) Viðkomandi yrkisútbúgving (t.d. FHS ella SIT og lærutíð) ella
  2) viðkomandi grundútbúgving fyri vaksin (t.d. tikin á VUC í DK) ella
  4) aðra viðkomandi útbúgving svarandi til støði nevnt í pkt. nr. 1 – 3
text: #000039
text: 5) 2 ára viðkomandi starvsroyndir
text: #000040
text: Tú kanst melda teg til útbúgvingina her.
text: #000041